**Procesverbali nr.6/2024 i KKSB-së Më 06.12.2024**

**Takimi i rregullt i Këshillit Komunal për Siguri në Bashkësi (KKSB) Nr.06/2024**

Këshilli Komunal për Siguri në Bashkësi – KKSB i kryesuar nga Kryetari i Komunës së Pejës, z.Gazmend Muhaxheri ka mbajtur takimin e gjashtë dhe të fundit për vitin 2024

Takimin e hapi Koordinatori i KKSB-së, z.Fatmir Asllani, i cili pasi e konfirmoi pjesëmarrjen e prezantoi rendin e ditës, i cili u aprovua nga anëtarët e rregullt.

Përveç raportimit të përgjithshëm të kryetarit të komunës së Pejës dhe komandantit të Stacionit të Policisë në Pejë, ky takim trajtoi edhe çështje të caktuara në agjendën e rendit të ditës sipas planit të punës së KKSB-së për vitin 2024.

Fjalën hyrëse e mori kryetar i komunës, z. Gazmend Muhaxheri, i cili prezantoi gjendjen aktuale në territorin e Komunës së Pejës.

Komandant i Stacionit të Policisë në Pejë, z. Idriz Atashi, prezantoi vlerësimin mbi çështjen e sigurisë në territorin e Komunës së Pejës.

Nga Zyra Komunale për Komunitete dhe Kthim znj. Anela Hukiq, prezantoi informatën për procedurat e riintegrimit të personave të riatdhesuar.

Nga Drejtoria e Mirëqenies Sociale, për mbrojtjen e qytetarëve në nevojë për shërbimet sociale dhe familjare si dhe mbrojtja dhe ofrimi i shërbimeve për viktimat e dhunës në familje deri në riintegrim të viktimës, foli Durim Kelmendi.

Nga Drejtoria e Shërbimeve Publike, drejtori Agron Nikqi, prezantoj gjendjen në terren, mirëmbajtjen e rrugëve dhe trotuareve për sezonin e dimrit, ndriçimi publik dhe tema të tjera për Infrastrukturën.

Nga Drejtoria e Inspekcionit, drejtoresha Edonjeta Berisha tregoj për marrjen e masave parandaluese për mënyrën e përdorimit të mjeteve piroteknike gjatë festave të fund vitit.

Pati edhe prezantime dhe informata nga përfaqësuesit e minoriteteve për promovimin e vlerave të multietnicitetit dhe bashkëjetesës në vendbanimet ku jetojnë komunitetet e përziera.

Në vazhdim anëtarët kanë paraqitur shqetësimet dhe kërkesat e tyre bazuar në nevojat e komuniteteve, që ata i përfaqësojnë

Bashkëpunëtorja e koordinatorit: Shqipe Alihajdari-Shala